TULTA JERUSALEMISTA
Shalom rakkaat veljet ja sisaret!
Taivaallisen Isän armosta saan välittää teille tämän sanoman.
Uskon sen tuovan teille armoa ja totuutta Jerusalemista.
Jumalan Sana näet sanoo: -
"Siionista lähtee laki, Jerusalemista Herran sana."
Alkoi vuosi 2021. Kiitos Jumalalle kaikesta!
Kiitämme edelleenkin Jumalaa Hänen armostaan.
"Kiittäkää Herraa, sillä hän on hyvä, -
sillä hänen armonsa pysyy iankaikkisesti."
Puhun tänään Jumalan huoneen siunauksesta.
Mitä se on, jos sitä ylipäänsä on olemassa?
Luetaan yhdessä psalmista 92, -
jota luemme ja laulamme sapattina.
Se on sapattilaulu Herran hyvyydestä.
Luetaan yhdessä jakeesta 8 alkaen.
Ps. 92:8-15: -
"Mutta sinä, Herra, olet korkea iankaikkisesti.
Sillä katso, sinun vihollisesi, Herra, katso, sinun vihollisesi hukkuvat, -
kaikki väärintekijät joutuvat hajallensa.
Mutta minun sarveni sinä kohotat kuin villihärän sarvet; -
minut voidellaan tuoreella öljyllä.
Ja iloiten minun silmäni katsovat vainoojiani, -
minun korvani kuulevat noista pahoista, -
jotka ovat nousseet minua vastaan.
Vanhurskas viheriöitsee kuin palmupuu, -
hän kasvaa kuin Libanonin setri." Kibbutsilauluista tuttuja sanoja.
"He ovat istutetut Herran huoneeseen, -
he viheriöitsevät meidän Jumalamme kartanoissa.
Vielä vanhuudessaan he tekevät hedelmää, -
ovat mehevät ja vihannat ja julistavat, että Herra on vanhurskas, -
hän, minun kallioni, ja ettei hänessä vääryyttä ole."
Mitä tässä siis sanotaan? Herra on korkea iankaikkisesti.
Hän on taivaassa, korkeuksissa. Mielenkiintoista!
Herra on korkea ja korkeuksissa, -
mutta viholliset hukkuvat ja väärintekijät hajaantuvat.
"Mutta minun sarveni sinä kohotat kuin villihärän sarvet; -
minut voidellaan tuoreella öljyllä."
Ja sitten vanhurskasta verrataan palmupuuhun ja Libanonin setriin.
Setri on vaikuttava puu.
"He ovat istutetut Herran huoneeseen."
Meidät on istutettu kuin puut Herran huoneeseen.
Jumala istuu korkeuksissa, -
mutta meidät täällä maan päällä on istutettu Herran huoneeseen.
Meillä Herran huoneeseen istutetuilla on yhteys Häneen, -
joka on antanut huoneensa, seurakuntansa, maan päälle.
Jeshua sanoi: -
"...minä rakennan seurakuntani, ja tuonelan portit eivät sitä voita."
Meidät on istutettu kuin puut.
Puita ei yleensä siirrellä paikasta toiseen.
Nykyään on trendikästä siirrellä suuria puita.
Eräs miljardööri siirsi rakkaita puitaan toiseen paikkaan.
Se maksoi valtavasti, sillä ne olivat suuria ja vanhoja.
Yleensä niin ei tehdä. Se ei ole luonnollista.
Kun puut on istutettu, -
ne kasvattavat juurensa syvälle maahan.
Ne imevät maasta vettä ja ravinteita.
Niin ne tuottavat hedelmää.
"He ovat istutetut Herran huoneeseen, -
he [kukkivat] meidän Jumalamme kartanoissa."
Tässä mainitaan sekä Herran huone että Herran esikartano.
Esikartano eli piha oli pakanoita varten.
Pakana on sellainen, joka ei tunne Jumalaa.
Se, joka on ottanut Jeshuan vastaan, -
ei ole enää pakana, vaan Jumalan lapsi.
Lähdemme ulos esikartanoihin tuottamaan hedelmää.
Meidät on kuitenkin istutettu Herran huoneeseen.
Se tarkoittaa Hänen läsnäoloaan, voiteluaan -
ja Jumalan Sanaa.
Jos meidät on istutettu Herran huoneeseen, -
kannamme hedelmää esikartanoissa.
"He kukkivat Jumalamme esikartanoissa."
Koko tämä maailma on tosin annettu viholliselle, -
koska ihminen on antanut viholliselle auktoriteetin.
Silti tämä kaikki kuuluu Jumalalle, joka sen on luonut.
Jumala on luonut kaiken, kiitos Hänelle!
"He ovat istutetut Herran huoneeseen, -
he [kukkivat] meidän Jumalamme kartanoissa."
Olemme hedelmälliset ja tuotamme hedelmää.
"Vielä vanhuudessaan he tekevät hedelmää, -
ovat mehevät ja vihannat..."
Kannamme siis hedelmää vielä vanhuudessakin.
Kaikki, jotka näkevät meidät, tietävät, -
että me olemme Jumalan siunaamaa siementä.
Olemme siunattuja, veljet ja sisaret!
Meidän on siis oltava istutettuja Herran huoneeseen.
Mitä Herran huoneessa on?
Siirrytään psalmiin 27.
Mitä kuningas Daavid siinä sanoo?
"Herra on minun valkeuteni ja autuuteni: ketä minä pelkään!
Herra on minun elämäni turva: ketä minä vapisen!
Kun pahat käyvät minun kimppuuni, syömään minun lihaani, -
niin he, minun ahdistajani ja vihamieheni, kompastuvat ja kaatuvat.
Vaikka sotajoukko asettuisi minua vastaan, ei minun sydämeni pelkäisi...
Yhtä minä rukoilen Herralta, sitä minä pyydän: -
että saisin asua Herran huoneessa kaiken elinaikani, -
katsella Herran suloisuutta ja tutkistella hänen temppelissänsä."
Se ei ole mitään vilkaisemista, -
vaan katseen jatkuvaa pitämistä Jumalan Sanassa.
"Herran suloisuus" on Jumalan Sana.
Mehän tiedämme, että Jeshua on Jumalan Sana.
Psalmi siis sanoo: -
"Tahdon istua ja rauhoittua istutettuna Herran huoneeseen -
ja katsella Herran suloisuutta ja Hänen sanojaan."
Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee.
Herran huoneessa eläminen tarkoittaa ennen kaikkea -
Hänen Sanansa vastaanottamista.
Hänen Sanansa antaa meille armoa ja voimaa, -
kaiken, mitä tarvitsemme.
Hänen Sanastaan saamme elämän, ja sitä kautta valkeuden.
"Herra on minun valkeuteni ja autuuteni: ketä minä pelkään!"
Valkeus karkottaa pelon.
Meidät on istutettu Herran huoneeseen.
Psalmi 91 alkaa: -
"Joka Korkeimman suojassa istuu ja Kaikkivaltiaan varjossa yöpyy, -
se sanoo: 'Herra on minun turvani ja linnani, -
hän on minun Jumalani, johon minä turvaan'."
Olemme taivaallisen Isämme siipien suojassa.
Meillä ei ole mitään pelättävää.
Hän on kanssamme. Hän huolehtii meistä ja varjelee meitä.
Meille on tärkeää olla Herran huoneessa, -
sekä hengellisesti että fyysisesti.
Meillä on oltava paikka, jossa palvomme taivaallista Isäämme, -
ylistämme Häntä Hänen Poikansa Jeshuan tähden -
ja kunnioitamme Melkisedekiä, Herraamme Jeshuaa.
Se on meidän ja perheemme oma rukoushuone.
Siellä Jumala tekee meistä hedelmällisiä.
Hän täyttää meidät Sanallaan ja voitelee meidät Hengellään.
Siellä Hän opettaa meitä ja antaa meille Henkensä voiman.
Niin kannamme hedelmää.
Kun lähdemme sieltä esikartanoihin, kannamme hedelmää, -
vaikka maailma on pahuuden vallassa.
Koska meidät on istutettu Herran huoneeseen kuin puut, -
asumme siellä murehtimatta.
Puut eivät murehdi huomisia menojaan.
Saamme asua Herran huoneessa kaiken elinaikamme, -
katsella Herran suloisuutta ja tutkistella hänen temppelissään.
Jos olemme siinä tilassa, -
alamme niittää niitä siunauksia, joita Jumala antaa Jeshuassa.
Meidän ei tarvitse kuin korjata sato.
Tietysti joudumme kohtaamaan hyökkäyksiä.
"Vanhurskas viheriöitsee kuin palmupuu, -
hän kasvaa kuin Libanonin setri."
Kun tuulee, mitä sellaisille puille tapahtuu?
Ne ehkä taipuvat, mutta eivät kaadu.
Elämässämme tulee tilanteita, jolloin ikään kuin taivumme, -
mutta kumarramme silti aina Jumalaa.
Ne puutkin näyttävät taipuvan, -
mutta ne kumartavat elävää Jumalaa.
Olemme vanhurskaita.
Jumala on sen vanhurskauden meille antanut Jeshuan kautta, -
sen uskon kautta, -
että Hän on vanhurskauttanut kaikki, jotka Häneen uskovat.
"Vanhurskas viheriöitsee kuin palmupuu, -
hän kasvaa kuin Libanonin setri."
Mitä ikinä tapahtuukin, tuotamme hedelmää.
Herran huoneeseen istutettuina imemme Jumalan Sanan ravinteita.
Olemme juurtuneet hyvään maahan.
Kasvamme hyvässä paikassa.
Eräs ystäväni sanoi: -
"Siunaus on olla oikeassa paikassa oikeassa seurassa oikeaan aikaan."
Se on Herran huone.
"He ovat istutetut Herran huoneeseen, -
he viheriöitsevät meidän Jumalamme kartanoissa."
Jos kaipaatte turvaa, -
haluatte henkivakuutuksen, -
teidän on elettävä istutettuina Herran huoneeseen.
Ei vain oleskella siellä, vaan elää juurtuneena syvälle.
Kun tulette vanhaan ikään, -
te teette vielä hedelmää ja olette mehevät ja vihannat.
Se on tärkeää, veljet ja sisaret!
Iällä ei ole merkitystä.
Muistakaamme, millainen voima Mooseksella oli 80-vuotiaana!
Muistakaamme myös Joosuaa ja Kaalebia, -
joissa oli erilainen henki kuin Israelin kansassa.
Kaaleb sanoi 85-vuotiaana -
olevansa yhtä voimakas kuin 40-vuotiaana.
Hän sanoi pystyvänsä valtaamaan perintöosansa.
Hänessä oli erilainen henki. Hänet oli istutettu Herran huoneeseen.
Hän oli kulkenut Mooseksen kanssa koko matkan, -
kuten Joosuakin.
Vain he ja heidän perheensä sekä matkalla syntyneet -
pääsivät Luvattuun maahan.
Heissä oli erilainen henki.
Näin on kaikissa, jotka on istutettu Herran huoneeseen.
Uskovia on monenlaisia. On niitä, jotka valittavat koko ajan.
Mikään seurakunta ei kelpaa, mitään sanomaa ei oteta vastaan.
He eivät tiedä mitä haluavat.
He eivät ole istutettuja Herran huoneeseen.
Ehkä heitä on satutettu, eivätkä he voi antaa anteeksi.
Herran huoneeseen istutetuilla on kuitenkin toisenlainen henki.
He rakastavat ja antavat anteeksi. He katsovat Herraan.
He katselevat Herran suloisuutta ja tutkiskelevat hänen temppelissään.
He ovat aivan erilaisia.
Siirrytään Uuteen testamenttiin.
Juudas kirjoittaa näistä valittajista.
Se on mielenkiintoista.
Jae 12: "He likapilkkuina teidän rakkausaterioillanne -
julkeasti kemuilevat ja itseään kestitsevät.
He ovat vedettömiä, tuulten ajeltavia pilviä, -
paljaita, syksyisiä puita, hedelmättömiä..."
Hedelmättömiä puita, huomasitteko?
"...kahdesti kuolleita, juurineen maasta reväistyjä..."
Juuriltaan revittyjä puita!
"...rajuja meren aaltoja, jotka vaahtoavat omia häpeitään, -
harhailevia tähtiä, joille pimeyden synkeys ikuisiksi ajoiksi on varattu.
Heistäkin Eenok, Aadamista seitsemäs, on ennustanut, sanoen: -
'Katso, Herra tulee tuhannen tuhansine pyhinensä -
tuomitsemaan kaikkia ja rankaisemaan kaikkia jumalattomia -
kaikista heidän jumalattomista teoistansa, -
joita he jumalattomuudessaan ovat tehneet, -
ja kaikesta julkeasta, -
mitä nuo jumalattomat syntiset ovat häntä vastaan puhuneet'.
He ovat napisijoita, kohtalonsa nur- kujia ja vaeltavat himojensa mukaan; -
heidän suunsa puhuu pöyhkeitä, -
ja he mielistelevät ihmisiä oman etunsa tähden.
Mutta te, rakkaani, muistakaa nämä sanat, mitkä Herramme -
Jeesuksen Kristuksen apostolit ovat edeltäpäin puhuneet, -
sanoen teille: 'Viimeisenä aikana tulee pilkkaajia, -
jotka vaeltavat jumalattomuutensa himojen mukaan'.
Nämä juuri saavat aikaan hajaannusta..."
Huomatkaa, he eivät ole istutettuja Herran huoneeseen.
"...he ovat sielullisia, henkeä heillä ei ole."
He eivät siis ole uudestisyntyneitä.
He ovat ottaneet Herran vastaan vain aivoillaan, ei sydämellään.
Sydämen uskolla tullaan vanhurskaaksi -
ja suun tunnustuksella pelastutaan.
" Mutta te, rakkaani..." Taas "rakkaani"!
Hän sanoo Jumalan lapsia Herran huoneeseen istutetuiksi.
"...rakentakaa itseänne pyhimmän uskonne perustukselle, -
rukoilkaa Pyhässä Hengessä..."
Jos olette syntyneet uudesti, olette Jumalan rakkaita, -
teidät on istutettu Herran huoneeseen -
ja voitte rakentaa itseänne pyhimmän uskon perustukselle.
Se ei ole hölynpölyä, nurisemista eikä kapinaa.
Se on pyhää uskoa, joka toimii rakkaudessa.
Ja kun olemme syntyneet uudesti, voimme rukoilla Pyhässä Hengessä.
"...ja pysyttäkää niin itsenne Jumalan rakkaudessa, -
odottaessanne meidän Herramme Jeesuksen Kristuksen laupeutta -
iankaikkiseksi elämäksi."
Herran huoneeseen istutettu on täynnä rakkautta ja iloa, -
koska hän katsoo Herran suloisuutta, Jumalan Sanaa.
Hän syö sitä, mitä taivaallinen Isä tarjoaa -
opettajien, paimenten ja palvelijoiden kautta.
Herran huoneeseen istutetut ottavat vastaan Jumalan Sanan.
Valittamisen sijaan he rukoilevat.
Jos he näkevät Herran huoneessa jotain väärää Jumalan Sanan mukaan, -
koska sitäkin valitettavasti tapahtuu, he eivät valita eivätkä kapinoi, -
vaan alkavat rukoilla ja puhua siitä sävyisästi.
Lechajim! Hyvälle elämälle!
Se on tärkeä ymmärtää.
Jumalalla on hyvyyttä varattuna meille huoneeseensa istutetuille.
Hän kätkee sen hyvyyden ihmisten kieliltä.
Luetaan siitä Psalmeista. Olemme lukeneet tänään paljon psalmeja.
Psalmi 31.
Ps. 31:19: -
"Kuinka suuri on sinun hyvyytesi, jonka talletat pelkääväisillesi -
ja jota osoitat sinuun turvaaville ihmislasten edessä!
Sinä peität heidät kasvojesi suojaan ihmisten salavehkeiltä; -
sinä kätket heidät turvaan kielten riidalta."
Voimallista! Se turva on Herran huone.
Herran huoneessa asuu Herran hyvyys.
Hän piilottaa sen muilta ja paljastaa sen sinulle.
Sinuthan on istutettu Herran huoneeseen.
Saat viisauden ja ilmestyksen hengen.
Syöt taivaallisen Isän kädestä Pyhän Hengen kautta.
Otat vastaan sen, mitä Hän varaa sinulle.
Hän piilottaa sen muilta.
Siksi Jeshua puhui muille vertauksilla, mutta opetuslapsilleen suoraan.
Ystävilleen Hän paljasti kaiken.
Heidät oli istutettu Herran huoneeseen.
He olivat ottaneet Hänet vastaan Jumalan Poikana, Messiaana, -
jonka Isä oli lähettänyt.
Rakkaat veljet ja sisaret, Jumalan hyvyys on olemassa.
Se, ettemme vielä ole saaneet sitä, ei tarkoita, ettei sitä ole olemassa.
Se hyvyys on Hänen suojassaan, Hänen huoneessaan.
Meidät on istutettu sinne, -
ja saamme Hänen hyvyytensä Hänen Hengessään, -
Hänen Sanassaan ja voitelussaan, Hänen kirkkautensa sanoissa, -
joilla Hän ilmoittaa tahtonsa meidän sydämellemme.
Otamme ne vastaan uskossa, -
ja silloin se hyvyys alkaa kasvaa ja kukoistaa.
Se muuttaa elämämme, -
ja silloin se alkaa näkyä muillekin.
Ensin me Herran huoneeseen istutetut saamme Herran hyvyyden, -
ja sen jälkeen muut näkevät sen.
He sanovat: "Vau, hän on muuttunut!"
Hän on aivan eri ihminen kuin ennen. Mitä hänelle on tapahtunut?
Ps. 1:3: "Hän on niinkuin istutettu puu vesiojain tykönä, -
joka antaa hedelmänsä ajallaan -
ja jonka lehti ei lakastu; ja kaikki, mitä hän tekee, menestyy."
Mitä tarkoittaa olla istutettu Herran huoneeseen?
Ps. 1:1: -
"Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia -
ja tutkistelee hänen lakiansa päivät ja yöt!"
Ymmärrämme tietysti, että meille Herran laki on Jeshuan laki.
Me elämme siinä ja puhumme Jumalan Sanaa päivät ja yöt.
"Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Herran huoneessa asuu hyvyys, ja meidät on istutettu sinne kuin puut.
Kannamme hedelmää Jumalamme esikartanoissa.
Olemme kaikin tavoin hedelmällisiä, -
koska saamme Herran hyvyyttä, taivaallisen Isän armoa -
Messias Jeshuan ja Pyhän Hengen kautta.
Ottakaa vastaan se hyvyys -
ja tuottakaa aina hedelmää!
Ne hedelmät osoittavat kaikille ympärillänne, -
että Jeshua on Jumalan Poika, -
ja että Hän antaa elämän ja yltäkylläisyyden.
Siunaan teitä Jeshuan nimessä rukouksella, -
joka löytyy Jumalan Sanasta: -
Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.
El Shaddai siunatkoon teitä Jeshuan nimessä!
Shalom Jerusalemista!
Suomennos: Hannele Lehtoranta